माओवादीले चलाएको ‘जनयुद्ध’ पार्टी विधानमा कसरी समावेश गर्ने, माओवादीले कति प्रतिशत भाग पाउने, शीर्ष दुई नेता केपी शर्मा ओली र पुष्पकमल दाहालको पदीय हैसियत र जिम्मेवारी के के हुने, महाधिवेशनमा नेताहरूको पद कसरी सुनिश्चित गर्ने, केन्द्रीय समिति र पोलिटब्युरो कुन आकारका हुने, केन्द्रदेखि तल्लो तहसम्म पार्टी र अन्य निकायहरू कसरी मिलाउने भन्ने नै विवाद र छलफलका विषय हुन् । यी विषयमा ठोस सहमति भएपछि मात्र एकता घोषणा हुनेछ । ओली र दाहालले कुनै पनि दिन एकता घोषणा हुन्छ भनेर आश्वस्त पार्दै आएका छन् ।
